**30-та учебна седмица Домашна работа – ПЕТИ клас.**

**Литература:**

Моля, прочетете стихотворението „Кирил и Методий от Асен Разцветников.

*Кирил и Методий*

*О, учители-творци,*

*смели войни и светци,*

*ний с цветя, цветя безчет*

*китим образа ви свет.*

*Чутни Солун ви роди,*

*вие бяхте две звезди,*

*а над нашата страна*

*бе безбродна тъмнина.*

*Вий запалихте лъчи,*

*вий ни дадохте очи,*

*пратихте ни братски зов,*

*пратихте ни благослов.*

*Слава, слава пеем днес,*

*вечна слава вам и чест,*

*ние вием днес венци*

*вам, о, войни и светци!*

БЪЛГАРСКИ ЕЗИК

**Второстепенни части** – Части на изречението, които поясняват главните части.

1. **Допълнение** - допълнението е второстепенна част на изречението, която пояснява сказуемото в изречението.**Допълнението** бива **пряко** - открива се с въпросите: Какво?, Кого? Или непряко – отркрива се с въпросите: На какво?, На кого? Подчертава се с две прави линии и една пресечена.

**Важно! Според българската книжовна норма пълният член се поставя на подлога на изречението, а краткия – на допълнението.**

Пълният член **(-ът, -ят)** се използва, когато членуваната дума изпълнява функция на подлог в изречението.

*Например: "Лекар****ЯТ*** *прегледа пациент****А****."* В случая, ако можем да заменим думата с "той", задължително пишем пълен член.

Краткият член **(-а, -я)** се използва в останалите случаи, когато думата не е подлог.

*Например: "Пациент****ЪТ*** *подаде ръка на лекар****Я****."*

**Моля, направете следните упражнения:**

1. **Моля, подчертайте допълненията в изреченията:**
2. **Момичетата** купиха балони.
3. **Пчелите произвеждат мед**.
4. Иван обича сладолед.
5. Двамата с тате обичаме риболова.
6. Сестра ми иска играчка.
7. Обичам ягоди, банани и малини.
8. **Моля, попълнете пълен или кратък член на съществителните от мъжки род.**
9. Език\_ е основен градивен елемент на нацията.
10. Къде ми е панталон\_?
11. Кораб\_ акостира в пристанището.
12. Ученик\_ обича трудностите.
13. Първокласник\_ влезе в училището.
14. Ние видяхме слон\_ в зоопарка.